โรงเรียน สังกัด สพป ขอรับเงินอุดหนุนโครงการครูอัตราจ้าง 2 คน ๆ ละ 15,000 บาท รวม 360,000 บาท มีงบประมาณของโรงเรียน 18,000 บาท รายจ่ายรวมทั้งสิ้นของโครงการ 378,000 บาท กำหนดระยะเวลาของโครงการฯ ตั้งแต่ 1 ตุลาคม 2559 ถึง 30 กันยายน 2560 แต่ระเบียบฯ เงินอุดหนุน ข้อ 9 กำหนดว่า ห้ามก่อหนี้ผูกพันก่อนได้รับเงินอุดหนุน , ข้อ 10 กำหนดว่า หากมีรายได้เพียงพอ จึงจะพิจารณาเงินอุดหนุนให้แก่หน่วยงานที่ขอรับเงินอุดหนุนได้ จึงขอสอบถามว่า

1. ในเดือนตุลาคม 2559 เทศบาลฯ มีรายได้เข้ามาประมาณ 300,000 บาท คำว่า รายได้เพียงพอ ตามระเบียบฯ ข้อ 10 จะใช้หลักเกณฑ์ใดในการพิจารณา เช่น พิจารณาจากเพียงพอที่ใช้จ่ายเงินได้เฉพาะหมวดเงินเดือนตอบแทน ค่าใช้สอย หรือเพียงพอใช้จ่ายเงินทุกหมวด หรือเพียงพอตามแผนการใช้จ่ายเงินรายไตรมาส

2. ครูอัตราจ้าง ต้องเริ่มสอนตั้งแต่เปิดเรียนในเดือนตุลาคม 2559 แต่ระเบียบ ฯ ไม่ให้ก่อหนี้ผูกพันก่อนได้รับเงินอุดหนุน และผู้ขอรับเงินอุดหนุนก็มีเงินไม่เพียงพอที่จะจ่ายเงินค่าจ้าง กรณีเช่นนี้เทศบาลฯ จะจ่ายเงินอุดหนุนให้แก่โรงเรียนฯ เป็นรายเดือน หรือรายไตรมาส ได้หรือไม่ (เดือน ตค 59 มีรายได้เพียง 300,000 บาท ) เพราะเทศบาลฯ เห็นว่าหากโรงเรียนต้องรอจนกว่ามีรายได้เพียงพอ จะส่งผลกระทบต่อนักเรียน อาจทำให้เรียนไม่ครบตามที่หลักสูตรกำหนด หรือต้องจัดตารางการเรียนการสอนใหม่เพราะจ้างครูในระหว่างภาคเรียน หรืออาจหาครูมาสอนไม่ได้ เนื่องจาก ครูรับสอนที่อื่นตั้งแต่เริ่มต้นภาคเรียนแล้ว

3. หากเทศบาลฯ จ่ายเป็นรายเดือน หรือรายไตรมาส ตามข้อ 2 ได้ โรงเรียนฯ ต้องทำสัญญาจ้างครูเป็นรายเดือนหรือไตรมาส ใช่หรือไม่ ขอขอบคุณในคำตอบค่ะ